CELEX: 62020CN0345
Language: da
Date: 2020-07-27 00:00:00
Title: Sag C-345/20: Sag anlagt den 27. juli 2020 — Europa-Kommissionen mod Den Portugisiske Republik

5.10.2020   
            
            
               DA
            
            
               Den Europæiske Unions Tidende
            
            
               C 329/7
            
         
      Sag anlagt den 27. juli 2020 — Europa-Kommissionen mod Den Portugisiske Republik
      (Sag C-345/20)
      (2020/C 329/09)
      Processprog: portugisisk
      
         Parter
      
      
         Sagsøger: Europa-Kommissionen (ved W. Mölls og C. Vrignon, som befuldmægtigede)
      
         Sagsøgt: Den Portugisiske Republik
      
         Sagsøgerens/Sagsøgernes påstande
      
      
                  —
               
               
                  Det fastslås, at Den Portugisiske Republik har tilsidesat sine forpligtelser i henhold til artikel 3 og 4 i Kommissionens gennemførelsesforordning (EU) 2016/480 af 1. april 2016 om fælles regler for sammenkobling af nationale elektroniske registre om vejtransportvirksomheder og om ophævelse af forordning (EU) nr. 1213/2010 (1), idet den ikke har sammenkoblet sit nationale elektroniske register med den nye version af det europæiske register over vejtransportvirksomheder (ERRU).
               
            
                  —
               
               
                  Den Portugisiske Republik tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Den sammenkobling af de nationale elektroniske registre med den nye version af ERRU, som medlemsstaterne skal foretage i overensstemmelse med de procedurer og tekniske krav, der er fastsat i gennemførelsesforordning (EU) 2016/480, skulle i henhold til forordningens artikel 3, stk. 1, finde sted senest den 30. januar 2019.
      
         (1)  EUT 2016, L 87, s. 4